கேள்வி: சுசிலா ராணி படேல் - இசைத்தொழில் பற்றி நீங்கள் என்ன அறிந்துள்ளீர்கள்?
பதில்: சுசிலா ராணி படேல் 1942 ஆம் ஆண்டில் எச்.எம்.வி இசை நிறுவனத்துடன் பதிவு ஒப்பந்தத்தில் கையெழுத்திட்டு தனது இசை வாழ்க்கையைத் தொடங்கினார். அவரது தொழில் வாழ்க்கையின் ஆரம்ப ஆண்டுகளில், அவருக்கு பாபுராவ் படேல் உதவினார். 1946 ஆம் ஆண்டு சுசிலா ராணி ''க்வாலன்'' மற்றும் திரௌபதியாஸ் ஆகிய இரண்டு படங்களில் முக்கிய கதாபாத்திரத்திலும் பாடகராகவும் நடித்தார் இரண்டு படங்களும் பாக்ஸ் ஆபிஸில் மிக மோசமான விமா்சனங்களையே பெற்றன. அவற்றை பாபுராவ் படேல் தயாரித்தார், பின்னர் அவரையே திருமணம் செய்து கொண்டார். சுசிலா ராணி தனது இசை வாழ்க்கையைத் தொடர்ந்து, மொகுபாய் குர்திகர் போன்ற புகழ்பெற்ற பாரம்பரியப் பாடகர்களுடனும் பின்னர் சுந்தரபாய் ஜாதவுடனும் பயிற்சி பெற்றார். 1961 ஆம் ஆண்டில் சுசிலா ராணி மற்றும் அவரது கணவர் பாபுராவ் படேல் ஆகியோர் சிவசங்கீதாஞ்சலி என்ற பாரம்பரிய இசைக்கான பள்ளியை அமைத்தனர். பாரம்பரிய இசையை ஊக்குவிப்பதற்கும் புதிய திறமைகளைக் கண்டறியவும் இது நிறுவப்பட்டது. அவரது மாணவர்களில் சிலர் பிரதீப் பரோட், ரோனு மஜும்தார், சதானந்த் நயம்பிலி, தனஸ்ரீ பண்டிட் ராய் மற்றும் நித்யானந்த் ஹல்திபூர் . சிவ சங்கீதாஞ்சலி பின்னர் சுசிலாராணி பாபுராவ் படேல் அறக்கட்டளையுடன் இணைக்கப்பட்டது. ராணியும் அவரது கணவரும் ''பிலிமிண்டியா'' என்ற திரைப்பட வணிகம் தொடர்பான பத்திரிகையை ''நடத்தினர்'', பின்னர் இது மிகவும் அரசியல் ''அன்னை இந்தியாவாக'' உருவானது. சுசிலா ராணி மற்றும் பாபுராவ் படேல் "யூதாஸ்" மற்றும் "ஹியாசந்த்" என்ற புனைப்பெயர்களில் எழுதினர். அவர்களின் விமர்சனப் பத்திகள் “''பம்பாய் அழைப்பு”'' என்று அழைக்கப்பட்டது. பத்திரிகையின் முழு உள்ளடக்கமும் கிட்டத்தட்ட அவர்களால் தயாரிக்கப்பட்டது. ராணி தனிப்பட்ட முறையில் திரைப்பட பிரமுகர்களுடன் நேர்காணல்களை நடத்துவார். அவர் இளம் வயதிலேயே நடிக்கத் தொடங்கிய நடிகை மதுபாலா நெருக்கமாக இருந்தார், மேலும் அவருக்கு ஆங்கிலம் பேசவும் படிக்கவும் எழுதவும் கற்றுக் கொடுத்தார்.
கேள்வி: சுசிலா ராணி படேல் - விருதுகள் பற்றி விளக்கவும்.
பதில்: சுசிலா ராணி மகாராஷ்டிர ராஜ்ய சமஸ்கிருத புராஸ்கர் விருதையும் 2002 ஆம் ஆண்டு சங்கீத நாடக அகாதமி விருதையும் பெற்றார்.